PUBLICACIONS URV 6- AJUNTAMENT D'HORTA DE SANT JOAN 


PRÒLEG 


Ara mateix té a les seves mans el llibre que li perme- 
trà gaudir i conèixer una mica més Horta de Sant 
Joan. I és que, si al seu dia, Pablo Picasso va dir "Tot 
el que sé ho he après a Horta" és perquè en dues 
ocasions va descobrir una manera diferent de veu- 
re la vida. 


En la primera estada va descobrir l'estat salvatge 
de la natura i de si mateix i la segona, on ja com 
artista reconegut, de Ia mà de l'extraordinària Fer- 
nande Olivier, on va descobrir una nova expressió 
artística: "el Cupisme". En aquesta segona estada 
amb la seva parella van causar sensació al poble 
d'Orta i arreu del món. 


Els productors i restauradors del nostre poble, tam- 
bé han creat una expressió artística gastronòmica 
lligada amb molts dels aliments i elements que Pa- 


blo Picasso va tastar en aquestes terres. Tot un món 
gastronòmic per descobrir on la història, l'art, el 
producte local, entre d'altres, es fusionen per mos- 
trar l'altra cara del geni. 


Cal agrair la participació d'Identitat Extra Virgin Olive 
Oil, Alanterres, SLU (Montsagre), Les Vinyes del Con- 
vent, Can Mariano, Hotel Miralles, Can Joan, Lo Racó 
de Ia Fontcaldo. A més a més, això ha estat possible 
gràcies al Paisatge del Genis, la Facultat de Turisme i 
Geografia de la Universitat Rovira i Virgili i a la Dipu- 
tació de Tarragona. 


Aida Castro 


Regidora d'Activitats Econòmiques 
Ajuntament Horta de Santjoan 


l EL PAISATGE 


Picasso sojornà dues vegades a Horta de Sant Joan, que ell anomenava Horta d'Ebre. 
En les dues estades el paisatge és fonamental per al jove pintor. En la primera, els 
Ports tenen una importància espiritual, cabdal en el seu ànim. Aquí cal remarcar la 
presència del seu gran amic Manuel Pallarès. En la segona, el protagonisme l'asso- 
lirà un altre paisatge: la muntanya de Santa Bàrbara. Mentre que a la primera esta- 
da la relació és fonamentalment emocional, en la segona serà ja més plàstica, ja que 
la muntanya entra a formar part important del nou estil que l'artista malagueny 
està desenvolupant: el cubisme. Però també continua sent una relació sentimental 
perquè hi incorpora la dona que estima, la seva companya Fernande Olivier. 


De la primera estada a Horta, el més important no són les obres pintades, sinó 
la transformació personal que va viure Picasso, el que passava en el seu interior. El 
curs 1897-98 Picasso el va seguir a la Real Academia de San Fernando, a Madrid. 
La seva família de Màlaga es feia càrrec d'una part de les despeses, però li van re- 
tirar l'ajuda econòmica perquè no estaven d'acord amb el comportament del jove 
estudiant. Als problemes econòmics s'hi va afegir una malaltia, l'escarlatina. En 
aquesta situació tornava Picasso a Barcelona a finals de maig de 1898. El seu amic 
d'Horta, Manuel Pallarès, el va convidar a passar l'estiu al poble per refer-se del 
depauperat estat físic i anímic en què es trobava: "Amb els caldos de gallina que fa 
ma mare, et refaràs." 


D'aquests mesos cal destacar l'agost, que Picasso i el seu amic Manuel Pa- 
llarès decideixen passar als Ports, dormint sota el refugi d'una balma i en comunió 
amb aquell paisatge feréstec. Allí enmig de la natura, lluny de la tutela artística 
del seu pare i de l'Acadèmia, enfortirà encara més l'amistat amb Pallarès, l'amic 
que també el salvà de morir ofegat. Però sobretot, lel més important són les noves 
sensacions de llibertat creativa que envaeixen el jove pintor. 


No podem separar aquest moment d'una altra frase, encara més famosa, la 
pronunciada per Picasso respecte al poble del seu amic: aTot el que sé ho he après 
a Horta. Quan tornà a Barcelona, ja res no era igual: feia vuit mesos n'havia sortit 
un noi jove amb grans facultats per pintar i ara hi tornava un geni disposat a en- 
lluernar i revolucionar el món de l'art. 


L'estiu de 1909, Picasso tornà a Horta. Va arribar amb la seva companya Fer- 
nande Olivier. En aquesta segona estada, Picasso s'allotjà a l'Hostal del Trompet 
(el fill del propietari era el pregoner del poble). La seva companya parisenca tenia 
problemes de salut i la mestressa de l'hostal es preocupava per ella, encara que el 
menjar, segons la jove francesa, era "molt monòton": sembla que la sopa de safrà i 
la carn de corder eren els àpats habituals. L'estada durà tres mesos, arribaren el 5 
de juny i marxaren el 5 de setembre. 


Picasso i Fernande es van integrar a la vida d'Horta. Van fer amistat amb 
Tobies Membrado, el forner del poble, que li cedí les golfes de casa seva, a la plaça 
de Missa, just davant l'hostal, per utilitzar-les com a estudi. Allí Picasso pintà i 
emmagatzemà les obres que anava creant. El jove Tobies quedà astorat en veure la 
producció del seu amic pintor i en un acte de generositat li va dir: "Pablo, pintant 
així no et guanyaràs la vida, però mentre jo hi sigui de pa no te'n faltarà." 


Per què va tornar Picasso a Horta2 Picasso va venir a retrobar la felicitat 
necessària per fer esclatar aquest nou estil artístic, que algun crític de l'època va 
anomenar, despectivament, cubisme. I ja tenia pensat que la muntanya hi jugaria 
un paper principal. Picasso era conscient que estava creant un nou concepte artís- 
tic i va triar Horta expressament per desenvolupar-lo. Com explica Palau i Fabre, 
Picasso no va venir només a cercar un paisatge ideal per al nou estil, sinó també a 


homenatjar el poble del seu amic, on va recuperar la salut i la força per sorprendre 
el món de l'art. 


Les primeres pintures són paisatges urbans: La fàbrica (en realitat un molí 
d'oli), La bassa i Cases sobre un pujol. També hi ha un parell d'olis de la muntanya 
de Santa Bàrbara que n'accentuen la forma cònica. Són obres que s'emmarquen en 
el cubisme geomètric, exclusiu d'Horta, on el tractament del paisatge urbà és molt 
especial. Palau i Fabre escriu a Picasso Cubisme 1907-1909: 


Hem d'aturar-nos un moment més a contemplar la producció d'Horta, subratllant-ne el caràc- 
ter progressivament platònic, en el sentit que aquelles cases i aquells paisatges no ens des- 
criuen la realitat del poble, sinó que ens el sublimen. Les parets i les teulades són fetes d'aire, 
són perquè hi puguem passar a través, ingràvids, com si fóssim al Paradís, i corroborem la 
nostra asserció que Horta fou i restà per a Picasso, durant tota la seva vida, el Paradís perdut. 


L'altre tema tractat per Picasso durant aquesta segona estada a Horta és el 
retrat. Fernande és la principal protagonista. El cubisme geomètric de les cases 
d'Horta va derivant cap al cubisme analític amb el rostre de la seva companya com 
a referència. Però aviat la muntanya de Santa Bàrbara es va apoderant del cos de 
Fernande. Primer el coll va adoptant la forma cònica de la muntanya, després el 
rostre femení es va barrejant amb el paisatge de fons, fins a arribar a les dues obres 
titulades Dona nua sobre fons de muntanyes, on Fernande i la muntanya són un tot 
indestriable. 


Palau i Fabre ens explica també aquesta fusió entre dona i paisatge al mateix 
llibre: 

La comunió que l'artista intenta establir entre la dona que estima i la terra que estima, fins a 

fer-ne un tot, culmina en les dues versions de Dona nua sobre fons de muntanyes. Tant en una com 

en l'altra el cos de la dona és ascensió, és muntanya, és ascensió d'una muntanya coronada per 


la testa. Picasso havia escalat la muntanya de Santa Bàrbara amb el seu amic Pallarès el 1898 i 
és quasi segur que l'ha tornada a escalar durant aquest dies. En descriure'ns així a Fernande, 
en fa un elogi molt més eloquent que no sembla, tenint en compte el que Horta significa per 
a ell. És un elogi que, molt possiblement, Fernande no sabé copsar i que forma part d'aquest 
llenguatge críptic i íntim que trobem constantment en l'obra de l'artista. No és gaire segur que 
pogués fer mai més una ponderació de la dona equiparable. Però tampoc Horta, a través del 
paisatge i a través de la dona, no podia ser cantada amb accents més alts. 


Els Ports i la muntanya de Santa Bàrbara, el Paradís perdut de Picasso. 


Elias Gaston Membrado 
Centre Picasso d'Horta de Sant Joan 

Horta de Sant Joan sempre ha estat vinculada al món culinari, de fet, a l'edat mitjana, 
el poble era conegut pel cultiu del safrà, que s'exportava a l'Europa central. També era 
molt apreciada la destil-lació d'espígol i l'obtenció de l'aiguardent. 


Actualment cal destacar l'oli, el vi i les carns. L'oli es produeix amb olives empel- 
tre sota la Denominació d'Origen Terra Alta, un conreu antic com posen de manifest les 
oliveres mil-lenàries del terme, entre les quals podeu visitar Lo Parot, declarat arbre mo- 
numental l'any 1990. Aquest oli es caracteritza per unes aromes que recorden l'ametlla i 
la nou verda, amb tocs de fulla d'olivera i carxofa i amb aromes més dolços com el plà- 
tan. El seu color va des del groc palla a principis de temporada al d'or envellit a mesura 
que l'oli madura. Els seus gustos no predominen sobre els gustos dels ingredients del 
plat, de manera que és un oli molt indicat per a aquelles preparacions en què interessa 
mantenir els gustos bàsics intactes. 


El vi d'Horta es produeix sota l'empara de la DO Terra Alta i la garnatxa n'és la 
varietat més emblemàtica. Uns vins encara per descobrir, però que ja són presents als 
restaurants més prestigiosos de Catalunya. 


Als restaurants d'Horta hi trobareu carns de gran qualitat procedents de les rama- 
deries del poble alimentades de forma natural a les pastures de camps i muntanyes del 
terme. Carns a la brasa, el cabrit arrebossat, el crestó (cabra blanca que se serveix a taula 
guisada amb escabetx i herbes) i el civet de porc senglar, que ha estat caçat a les feréste- 
gues muntanyes d'Horta, us faran llepar-vos els dits. No es poden deixar de tastar els 
embotits, que, afavorits pel clima a recer dels Ports, són molt rics i variats. 


A qualsevol hora o per postres les pastes típiques del municipi són la millor elec- 
ció: panadons, ametlats i mantecats. Els panadons són dolços farcits generalment amb 
cabell d'àngel fet de les carbasses conreades en aquesta zona, tot i això, cada forn té la 


seva manera d'elaborar-los i de farcir-los. Els mantecats, una pasta dolça seca, poden 
tenir diverses formes depenent del motlle que s'utilitza, però majoritàriament són en 
forma de flor. Els seus ingredients principals són farina, sucre, Ous i sagí o oli. El amet- 
lats són dolços d'aprofitament que incorporen les clares d'ou que no s'utilitzen en l'ela- 
boració dels mantecats, i es barregen amb sucre i ametlles cultivades a les nostres terres. 
Totes aquestes pastes són un bona excusa per tastar la deliciosa mistela, l'aiguardent i 
l'excel-lent vi ranci de producció tradicional. 


A Horta de Sant Joan hi trobareu una cuina amb un denominador comú: proxi- 
mitat i tradició. 


LOCALITZACIÓ: Horta de Sant Joan 
V/EB: vvvv/.identitatoliveoil.com 


IDENTITAT EXTRA 
VIRGIN OLIVE OIL 


MISSIÓ I VALORS 

Identitat Extra Virgin olive Oil és un projecte familiar 
encapçalat per l'Ariadna el Toni amb Ia ilusió d'ela- 
porar un oli amb el màxim de components benefi- 
ciosos per a la salut i que pugui estar a l'abast de 
tothom. 


L'oli prové de les oliveres que la família gestiona 
mitjançant pràctiques de cultiu ecològic, que en 
la majoria dels casos són centenàries i algunes 
millenàries i tot. 


Amb aquest projecte els fundadors han pogut unir 
dues de les seves grans passions: elaborar un pro- 
ducte de la màxima qualitat i donar a conèixer un 
territori molt abrupte i escarpat, alhora que fasci- 
nant, que fins i tot va inspirar Picasso per crear el 
cubisme. 


"Identitat és el nostre passat i el camí que volem 
continuar, allò que hem estat i allò que volem ser 

per compartir l'autenticitat del nostre oli d'oliva amb 
totes les persones d'arreu del món que el vulguin 
gaudir". 


CARACTERÍSTIQUES DELS PRODUCTES 

Identitat Extra Virgin Olive Oil només elabora olis 
monovarietals ecològics de les varietats empeltre, 
picual i arbequina. La més important és l'empel- 
tre, que es comercialitza sota l'empara de la DOP 
Terra Alta. 


El color de l'oli de la varietat empeltre és una de les 
seves diferències més notòries: està entre el daurat 
palla i el d'or envellit, allunyat dels colors més verdo- 
sos propis d'altres varietats. Té un fruitat notori i, al 
principi de temporadao, el seu gust recorda les fulles 
d'olivera amb notes de poma i de fruita seca com 
l'ametlla, l'avellana i el festuc, i alguns vegetals com 
la carxofa. 


Tots aquests olis s'elaboren al molí propi i se selec- 
ciona molt acuradament el punt òptim de madura- 
ció de les olives a fi de mantenir el màxim contingut 
possible dels components beneficiosos per a la sa- 
luti garantir que, alhora, sigui un plaer menjar-los. 
Degut a l'esforç que fem per aconseguir la quali- 
tat d'aquests olis se'n recomana l'ús en cru ja que 
d'aquesta manera es preserven tots els beneficis 
per ala saluti permeten gaudir de sensacions molt 
diferents quan es consumeixen. 

LOCALITZACIÓ: Horta de Sant Joan 
V/EB: VvVvvVvV.montsagre.com 


ALANTERRES, SLU 
(MONTSAGRE) 


MISSIÓ I VALORS: 

Montsagre és una marca de productes 
gurmet bolcada a crear experiències úni- 
ques per satisfer els gustos més exigents. 


Som una família d'agricultors dedicats al 
cultiu de l'olivera i a la producció d'oli. A 
les nostres finques treballem amb cura les 
varietats empeltre i picual, amb les quals 
elaborem un oli d'oliva verge extra ecolò- 
gic, premiat en múltiples certàmens inter- 
nacionals i reconegut per tastadors qua- 
lificats. 


A causa del nostre irrenunciable compro- 
mís amb la qualitat i el medi ambient, apli- 
quem pràctiques ecològiques de cultiu i Cui- 
dem de forma rigorosa i personal tots els 
detalls del procés, per la qual cosa només 

embotellem el nostre propi oli i la nostra 
producció és limitada. 


CARACTERÍSTIQUES DELS PRODUCTES: 

Oli Montsagre Selecció Familiar Empeltre és 
oli d'oliva verge extra de qualitat superior 
procedent de la collita primerenca d'olives 
de la varietat empeltre, extret en fred, úni- 
cament mitjançant procediments mecànics. 


És un oli d'intensitat i gust afruitat propis 
de l'inici de collita primerenca, amb notes 
dolces i aromes d'herba fresca, ametlles i 
nous, que provenen d'una varietat poc es- 
esa i extraoradinàriament apreciado. va del 
color groc intens al daurat. 


ES considera particularment indicat per a 
amanides, peixos a la planxa, carns blan- 
ques i formatges frescos. També es pot afe- 
gir a cremes, sopes o purés. És un oli molt 
interessant per elaborar tot tipus de pos- 
tres, fins i tot alguns de tall creatiu. 


El presentem en ampolles de vidre esmaltat 
en blanc opac de 250 i 500 ml. 


ELS 
COSTUM: 


Garnatss rega 
DO TERRA Ai Ta 


LOCALITZACIÓ: Horta de Sant Joan 
V/EB: vvvV.lesvinyesdelconvent.com 

MISSIÓ I VALORS: 

Les Vinyes del Convent va néixer per retre ho- 
menatge a una familia dedicada durant més 
de dos segles al món del vi. L'Elies Gil és fill, 
net, besnet, rebesnet i quadrinet de viticultors 
arrelats a Horta i les seves vinyes. Horta de 
Santjoan és el bressol de Ia família Gil, allà On 
tot va començar. Després de dècades d'ex- 
periència i una gran passió per l'enologia, 
un cop consolidat el celler de Gandesa, l'Elies 
crea a Horta el seu projecte més personal 
per retornar als Orígens. 


El celler s'aixeca a la zona més alta de la co- 
marca de la Terra Alta, amb una part del ter- 
me municipal situat a l'interior del Parc Natu- 
ral dels Ports. Aquest emplaçament privilegiat 
confereix al nostre celler unes singularitats 

que el fan un paratge perfecte per als raims 
rics en acidesa i gran potencial aromàtic, dels 
quals s'obtenen uns vins fins, frescos i diferents 
als de la resta de Catalunyo. 


CARACTERÍSTIQUES DELS PRODUCTES: 

A la nostra comarca, la tradició de la viticul- 
tura és millenària i la producció està prote- 
gida per la Denominació d'Origen Terra Alta 
des de 1982. 


Al nostre celler s'hi conreen varietats autòcto- 
nes i foranes, entre les quals destaca espe- 
cialment l'emblemàtica garnatxa (vernatxa a 
Horta). Cal dir, a més, que aproximadament 
un terç de la garnatxa blanca del món es tro- 
pa ala Terra Alta. 


El principal objectiu del celler és assolir un de- 
icat estil propi basat en la frescor i la fruita 
dels nostres vins per elaborar productes de 
màxima qualitat. De la mateixa manera, els 
nostres vins són fruit d'una viticultura de proxi- 
mitat, pensats per ser consumits en l'àmbit 
més proper, des de l'interior fins al mar. 


UNICIPI: Horta de Sant Joan 
FORN: Can Mariano 
FORNERA: Sònia Cabó Elias 


CAN MARIANO: 
PANS TRADICIONALS 
D'HORTA 


DESCRIPCIÓ 

Quan Picasso va visitar Horta un dels pere- 
nars habituals era el pa mullat amb oli que 
facilitaven les almàsseres. A Can Mariano tre- 
pallem amb un forn de llenya del segle XIX 
i ho fem tot de forma artesana, per la qual 
cosa els nostres productes es poden assem- 
plar molt als que Picasso es va trobar a Horta 
durant les seves estades. 


El pa estirat, pel gust que té, es pot menjar fins 
i tot sense acompanyament, i probablement 
és una bona evocació del pa mullat amb oli 
del temps de Picasso. La massa es treballa a 
mà i després de llevar i abans d'enfornar es 
pinta amb oli d'olives d'empeltre i sal. 

El pa rodó segueix la tradició més estricta del 
pa tradicional i és de pen segur el més similar 
al que es consumia en aquell temps. El pinta- 
dor, fet en motlle, aconsegueix unes volume- 
tries inspiradores. 


INGREDIENTS 
Farina, aiguo, llevats i sal: olives, nous, tomaca 
i herbes per al pa pintador. 


MUNICIPI: Horta de Sant Joan 
RESTAURANT: Fonda Miralles 
CUINER: Francesc Adell Omella 


DESCRIPCIÓ 

Si una cosa va revolucionar Horta de Sant 
Joan en la segona estada de Picasso va ser la 
companyia de la Fernande Olivier, que man- 
tenia correspondència amb Gertrude Stein. 
A les cartes li parla del menú de l'Hostal del 
Trompet, on s'allotjaven, i relata que molt so- 
vint els servien sopa de safrà. 

INGREDIENTS 

Tòfona dels Ports d'Horta, safrà ecològic, pa 
elaborat al forn Can Mariano d'Horta, gallina 
de la Granja Luisiana de Deltebre. 


RECOMANACIONS 
Acompanyeu-lo amb vi DO Terra Alta garna- 
txa blanca 10096. 


MUNICIPI: Horta de Sant Joan 
RESTAURANT: Fonda Miralles 
CUINER: Francesc Adell Omella 


MIRADES ALS 
PORTS EN UN MOS 


DESCRIPCIÓ 

El plat s'inspira en les referències gastronò- 
miques de les cartes de Fernande Olivier a 
Gertrude Stein, en les quals parla del menú 
de l'Hostal del Trompet, on s'allotaven, i relata 
que molt sovint els servien corder. 


Per altra banda Picasso es va esplaiar en 
el dibuix d'ovelles i cabres. Hi ha exemplars 
d'aquests dibuixos realitzats durant la seva 
primera estada a Horta de Sant Joan on va 
conviure amb pastors i pagesos i amb el seu 
amic Pallarés. 


El corder era, en bona part, la poca carn 
que va menjar durant el temps que va viu- 
re als Ports. Picasso mateix ho recordava a 
a gent d'Horta que el visità al setembre de 
969. Aquest plat evoca la paleta d'un pintor 


33 


i amb les volumetries cubistes, aquests re- 
COrdaS. 


INGREDIENTS 

Corder de criança pròpia: oli d'oliva Identitat 
EXtra Vvirgin Olive Oll, varietat empeltre: monia- 
o, ceba, remolatxa i julivert. 


RECOMANACIONS 
Acompanyeu-lo amb un vi negre DO Terra 
Alta: garnatxa alta Els Costums. 


MUNICIPI: Horta de Sant Joan 
RESTAURANT: Fonda Miralles 
CUINER: Francesc Adell Omella 


MUNTANYES 
DE XOCOLATA 
l OLIVES 


DESCRIPCIÓ 

Aquesta original composició evoca la parella 
composta per Picasso i Fernande Olivier. La 
xocolata blanca recorda Fernande i París, On 
es practicava una refinada rebosteria. 


Les olives remeten al mateix cognom de Fer- 
nande i també a Picasso, a qui les olives i les 
oliveres li feien recordar Horta d'Ebre, que és 
com ell anomenava Horta de SantJjoan. 


La qualitat de les olives de la varietat empel- 
tre, autòctones d'aquestes terres, les fan par- 
ticularment apreciades per a la taula i ade- 
quada per a aquestes postres. 

INGREDIENTS 
Xocolata blanca, olives morades i pescuit de 
xocolata 


MUNICIPI: Horta de Sant Joan 
RESTAURANT: Can Joan 
CUINERA: Tere Malràs 


DESCRIPCIÓ 

Com en molts llocs de llarg a llarg de Cata- 
lunya i de tota la península, en cada regió, 
comarca o poble, la gastronomia popular 
i tradicional oferia guisats semblants, però 
amb característiques i ingredients propis 


de les seves terres. Bàsicament llegums cuits 
amb verdures, trossos de carn i embotits. 


INGREDIENTS 

Col o tronxo de carxofera, fesols O Cigrons, 
potifarra d'arròs o ceba, os del corb, os de 
cuixot, cansalada salado, all, oli DO Terra Alta 
i digUQ. 


RECOMANACIONS 
Acompanyeu-lo amb un vi negre DO Terra 
Alta (garnatxa alta Els Costums) i amb pa rodó 


Aquest Quisat tradicional d'Horta és un dels re- 
CUrsos amb què Pallarés es va proposar que 
el jove Picasso recuperés la salut quan va por- 
tar-lo al poble l'any 1898. ES prepara amb mon- 
getes o cigrons, col o tiges de carxofa, cansd- 
lada, os de porc, botifarra , all i oli d'oliva de 
la varietat empeltre, autòctona de la Terra Alta. 


Com les amistats, es cuina a foc lent, prefe- 
rentment amb un tupí. 

del forn de Can Mariano. 


MUNICIPI: Horta de Sant Joan 
RESTAURANT: Can Joan 
CUINERA: Tere Malràs 


LLEPOLIA 
DE CUBISME 


DESCRIPCIÓ 

A l'època que Picasso visità Horta de Sant 
Joan, les menges eren molt senzilles i fruit de 
l'aprofitament. En aquell temps no es llençava 
res. Un dels berenars més habituals era el pa 
amb oli d'oliva, un entreteniment de la gana 
que sempre estava assegurat si es visitava 
una almàssera del poble. 


Manuel Pallarès explica a les seves memòries 
que Picasso i ell, durant la primera estada, 
a Ia tarda anaven al molí de Ia família i allí 
sucaven llesques de pa amb oli: era el seu 
perenar. 


Aquestes postres són una evocació d'aquell 
pa mullat amb oli amb uns afegits de la re- 
posteria típica d'aquestes terres. 

INGREDIENTS 
Brioix, llet, ou, sucre, pell de llimona i canye- 
lla, oli. 


Dada 


MUNICIPI: Horta de Sant Joan 
RESTAURANT: Lo Racó de la Fontcalda 
CUINERA: Niella Alcoverro 


DEL BOSC 
A LA CASSOLA 


DESCRIPCIÓ 

Durant els vuit mesos de la primera estada 
a Horta, Picasso va tenir un intens contacte 
amb la natura. Del temps passat als Ports 
neixen les mencions que va fer de la rustici- 
at de l'ambient i de la senzilla gastronomia 
dels pagesos amb els quals va conviure. Al- 
gunes vegades, tal com explica Fernande a 
es seves cartes, Picasso sortia a caçar amb 
els seus amics: llebres i conills silvestres van 
formar part dels menjars que recorda com 
festes. 


Presentem aquí un plat a pase de conill guisat 
a la cassola amb els ingredients que han es- 
tat tradicionals de la cuina d'aquestes terres: 
oli d'oliva de la varietat empeltre, cebo, all, 
timó, orenga i vi. 


INGREDIENTS 
Conill, oli DO Terra Alta, cebo, all, tomaca, timó, 
orenga i vi. 


RECOMANACIONS 

Acompanyeu-lo amb un vi negre DO Terra 
Alta (garnatxa alta Els Costums) i amb pa rodó 
del forn de Can Mariano. 

L'objectiu principal d'aquest llibre és crear una eina turística 
basada en experiències gastronòmiques i culinàries al 
voltant de la ruta cultural d'El Paisatge dels Genis, que 
compta amb la figura de Pablo Picasso a Hosta de sant 
Joan. Per això, els professionals traslladen a la cuina i a la 
restauració el llegat, l'obra, els valors i el paisatge inspirador 
dels genis i han creat el que anomenem La Cuina dels Genis. 
La taula està parada: bon profit 

